વડાપ્રધાન નરેન્દ્ર મોદીના નેતૃત્વમાં કેન્દ્રીય કેબિનેટની બેઠક આજે યોજાઈ હતી જેમાં કેન્દ્ર સરકારના કર્મચારીઓને મોંઘવારી ભથ્થામાં વધારાના ઇન્સ્ટોલમેન્ટ જારી કરવાને મંજુરી આપવામાં આવી હતી. મોંઘવારી ભથ્થામાં બે ટકાનો વધારો મંજુર કરવામાં આવ્યો છે. મૂળભૂત પગાર અને પેન્શનના પ્રવર્તમાન સાત ટકાના રેટ ઉપર બે ટકાનો વધારો કરવામાં આવ્યો છે. સરકારી યાદીમાં જણાવવામાં આવ્યું છે કે, સ્વીકાર કરવામાં આવેલી ફોર્મ્યુલાના આધાર પર આ વધારો કરવામાં આવ્યો છે. સાતમાં પગાર પંચની ભલામણના આધાર પર આને મંજુરી આપવામાં આવી છે. મોંઘવારી ભથ્થામાં બે ટકાના વધારાને મંજુરી આપવામાં આવ્યા બાદ કર્મચારીઓને સીધો ફાયદો થશે.